ועדת הכספים, כנסת 20, פרוטוקול מספר 215, 2015-12-23 18:10

משה גפני: אני פותח את ישיבת ועדת הכספים.

משה גפני: על סדר היום תקנות הדרכונים (תיקון), התשע"ו-2015.

משה גפני: מי מציג את תקנות הדרכונים?

אורלי לוי אבקסיס: מה עם הרביזיות?

משה גפני: אני צריך לעשות, אבל אין רוב.

סתיו שפיר: נוכל לשאול שאלות על תקציב התרבות?

משה גפני: אני אאפשר לך לשאול אבל בקצרה.

משה גפני: אני הולך להצביע על הרביזיות.

משה גפני: יש שלוש רביזיות עליהן לא הצבענו בבוקר.

<ליאת קרפטי: מספר 141.

משה גפני: מי בעד הרביזיה, 141, חינוך?

משה גפני: מי נגד?

משה גפני: בעד הרביזיה – 3

משה גפני: הרביזיה לא נתקבלה.

משה גפני: הרביזיה לא התקבלה.

<ליאת קרפטי: רביזיה על פנייה 144, חקלאות.

משה גפני: מי בעד הרביזיה על פנייה 144, חקלאות?

משה גפני: מי נגד?

משה גפני: בעד הרביזיה – 3

משה גפני: הרביזיה לא נתקבלה.

משה גפני: הרביזיה לא התקבלה.

<ליאת קרפטי: רביזיה על פנייה מספר 146, חינוך.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – 3

משה גפני: הרביזיה לא נתקבלה.

משה גפני: הרביזיה לא התקבלה.

משה גפני: תודה רבה.

משה גפני: אנחנו עוברים לתקנות הדרכונים.

דוד ביטן: אצלי אני תמיד נותן שיסבירו למה רביזיה, אבל כאן זה לא כך.

מיקי לוי: רק אם אני רוצה.

דוד ביטן: למה אצלי אתם מדברים?

מיקי לוי: כמעט טרפדנו העברה.

מיקי לוי: לא היינו מספיקים להעביר.

דוד ביטן: אני אאמץ את זה.

מיקי לוי: לא.

אורלי לוי אבקסיס: לא.

דוד ביטן: צריך לתת לנמק.

מיקי לוי: אנחנו יכולים לנמק, אבל ויתרנו.

אורלי לוי אבקסיס: לוועדת הכנסת יש מעמד אחר.

אורלי לוי אבקסיס: גם שם אתה יכול לעשות קואליציה-אופוזיציה אחרת.

אורלי לוי אבקסיס: זאת לא ועדת הכספים.

מיקי לוי: אם אני רוצה לנמק, גם כאן אני יכול.

משה גפני: אבל מצד שני כאן יש הרבה החמרות שאין בוועדות אחרות.

משה גפני: למשל כאשר טוענים נושא חדש, היועצת המשפטית אמרה שאני צריך לעצור את הדיון.

משה גפני: בוועדת החוקה לא עצרו דיון.

מיקי לוי: כאן כל חמש דקות מבקשים התייעצות.

משה גפני: אני באתי לוועדת החוקה ואמרתי שכאשר אני יושב ראש, מערימים עלי קשיים גם בנושא חדש וגם בהתייעצות סיעתית.

משה גפני: כשאני בא לוועדת החוקה ואני רוצה את זה, לא נותנים.

דוד ביטן: בנושא חדש מותר לך להמשיך דיון בלי להצביע.

דוד ביטן: למה לא?

משה גפני: כאן אמרו לי לא.

דוד ביטן: לא נכון.

דוד ביטן: זה לא מדויק.

מיקי לוי: בוודאי.

דוד ביטן: זה תופס בכל הוועדות.

משה גפני: היועץ המשפטי של הכנסת אמר שהוא יעשה דיון בלשכה המשפטית כדי לתת הנחיה אחידה לכל הוועדות.

משה גפני: תקנות הדרכונים.

<עירית ויסבלום: רשות האוכלוסין.

<עירית ויסבלום: אנחנו מבקשים את אישור הוועדה לתיקון תקנות הדרכונים.

<עירית ויסבלום: זה תיקון עליו סוכם בין רשות האוכלוסין וההגירה לבין משרד האוצר.

<עירית ויסבלום: בנושא הזה הייתה גם החלטת ממשלה.

משה גפני: באחת הישיבות הקודמות ביקשנו להוריד את מחיר הדרכונים שמוציאים בנתב"ג ואת הורדתם את המחיר.

<עירית ויסבלום: בהצעה הזאת.

<עירית ויסבלום: כן.

משה גפני: הורדתם את זה מכמה לכמה?

משה גפני: תפרטי.

<עירית ויסבלום: אני רק אומר עוד כמה דברים ואז נגיע לסכומים.

<עירית ויסבלום: הצעת התיקון מביאה בחשבון מצד אחד עלויות בטיפול בנושא של הנפקת הדרכונים ומצד שני גם את הרצון לווסת את העומסים על לשכות רשות האוכלוסין ולעודד את הציבור לחדש דרכונים שלא בעונת העומסים הכבדים.

משה גפני: רגע.

משה גפני: תראי, זאת ועדת הכספים של הכנסת שלפעמים היא נורמלית ולפעמים לא.

משה גפני: אני מבקש שתתחשבי בנו.

משה גפני: יש לנו חוק במליאה וחלק מחברי הכנסת הם בעדו ומצביעים נגד, ויש חברי כנסת שהם נגד החוק ומצביעים בעד.

<עירית ויסבלום: ההצעה מצד אחד מביאה בחשבון את הצורך להעלות חלק מהמחירים לנוכח הגידול בעלויות הטיפול בהנפקת הדרכונים ומצד שני את הרצון לעודד את הציבור להגיע ללשכות שלא בעונת העומסים, לחדש דרכונים בעונת החורף ובאמצעות תשלום באינטרנט.

אורלי לוי אבקסיס: איפה ראיתם להעלות את המחיר?

אורלי לוי אבקסיס: איפה הייתה העלאת מחיר?

<קריאה: בקיץ הייתה העלאת מחיר.

אורלי לוי אבקסיס: בתוך השינויים שאתם מגישים עכשיו בחלק יש הפחתת מחיר, אבל אם זה לא במועדים, המחיר יותר גבוה.

אורלי לוי אבקסיס: תסבירו למה.

מיכל רוזין: למה עושים הבדלים בין חורף לקיץ?

מיקי לוי: שאלת המשך.

משה גפני: אני לא מסכים.

משה גפני: אם את יכולה להסביר באופן ממוקד.

משה גפני: אני לא רוצה לשבת עד אין סוף.

משה גפני: אני מבקש שתסבירו ותגידו את התעריפים.

משה גפני: יש הפחתה בנתב"ג.

<אלי לוי: אני אומר את התעריפים.

<אלי לוי: בנתב"ג התעריף לבגיר כיום הוא 1,120 שקלים ואנחנו מורידים את המחיר ל-700 שקלים.

<אלי לוי: לקטין התעריף הוא 560 שקלים ואנחנו מורידים אותו ל-400 שקלים.

<אלי לוי: כיום דרכון עולה 280 שקלים.

<אלי לוי: מי שמגיע ללשכה משלם 280 שקלים עבור דרכון.

<אלי לוי: אנחנו רוצים שבקיץ דרכון כזה יעלה 340 שקלים.

ישראל אייכלר: אצלכם הקיץ הוא שמונה חודשים?

<אלי לוי: שמונה חודשים ברוטו אבל חודש אחד לא עובדים, בחגים, כך שמדובר בשבעה חודשים.

אורלי לוי אבקסיס: כי אתם לוחצים את האנשים.

<אלי לוי: אני אענה על הכול.

אורלי לוי אבקסיס: נוריד מכאן מאה שקלים אבל ניקח אותם ממקום אחר.

משה גפני: אני לא מאפשר.

משה גפני: אני רוצה שקודם הוא יסיים את ההסבר.

<אלי לוי: בחורף אנחנו מורידים את המחיר ל-220 שקלים ולקטין בהתאם, חצי מחיר.

<אלי לוי: כיוון שהוא משלם חצי מחיר, העלייה בקיץ היא בשלושים שקלים וההורדה היא בשלושים שקלים.

משה גפני: ניהלו אתכם דיון לגבי העניין הזה ואני רוצה להוסיף משהו.

משה גפני: לפי דעתי יש הסכמה מצדכם להפחית את הכול בעשרה שקלים, מ-340 שקלים ל-330 שקלים, מ-310 שקלים ל-300 שקלים, מ-220 שקלים ל-210 שקלים, מ-190 שקלים ל-180 שקלים.

משה גפני: אני מבין שיש הסכמה על כך אבל אתם שומעים את הלך הרוח ותכף החברים ידברו.

משה גפני: אני מבין שאין לכם אפשרות מכיוון שאם אתם מורידים בנתב"ג, יש בעיה תקציבית עם הנושא הזה.

משה גפני: אנחנו מבקשים לצמצם את הפער בין הקיץ לבין החורף.

משה גפני: הפער הוא גדול מדי.

משה גפני: אני מבין שמבחינת

משה גפני: כם אתם רוצים שיבואו בחורף.

משה גפני: אנחנו נמצאים במדינה מזרח תיכונית ואנשים בסופו של דבר לא מגיעים רק בחורף.

משה גפני: בן אדם רוצה לנסוע, הוא מגיע ללשכה, הוא גם לא הולך לאינטרנט אלא הוא בא ללשכה.

משה גפני: אנחנו עדיין נמצאים בעידן בו בסופו של דבר בן אדם נוסע וברוב הפעמים הוא נוסע בקיץ ומגיע בקיץ.

רועי פולקמן: למה הוא לא הולך לאינטרנט?

משה גפני: מי הולך לאינטרנט?

משה גפני: מי שמוציא דרכון הולך לאינטרנט?

רועי פולקמן: זה שירות מדהים.

רועי פולקמן: אתה בבית ולא עומד בתור.

רועי פולקמן: צריך לעודד את זה.

משה גפני: אני מבקש לצמצם את הפער בין החורף לקיץ ואני מבקש לתת שבמקרים הומניים מיוחדים הדרכון לא יעלה כסף.

משה גפני: למשל, אם יש ילד שצריך לנסוע לארצות הברית לניתוח או למקרה בריאותי או דברים מהסוג הזה, ראוי שמדינת ישראל לא תגבה ממנו את הכסף הזה.

משה גפני: אלה דברים הומניים מיוחדים.

משה גפני: אני מבקש לצמצם את הפער בין החורף לבין הקיץ.

משה גפני: החברים ביקשו לדבר ונשמע את כולם.

<אלי לוי: מה זה לצמצם את הפער?

<אלי לוי: מה הכוונה?

משה גפני: אם בקיץ המחיר הוא 340 שקלים ובקיץ המחיר הוא 220 שקלים, לצמצם.

משה גפני: להוריד את המחיר מ-340 שקלים נניח ל-300 שקלים ולהעלות בחורף ל-260 שקלים או משהו כה.

אורלי לוי אבקסיס: לא.

אורלי לוי אבקסיס: הכוונה שלנו הייתה להוריד.

משה גפני: להוריד הם לא יוכלו.

משה גפני: נצטרך לדחות את זה.

דוד ביטן: אני מסכים לכל מה שהיושב ראש אמר אבל לא כתוב לנו מה המחיר הקיים.

דוד ביטן: אתה יכול להגיד לנו מה אחוז ההעלאה?

<אלי לוי: כאשר מגיעים היום ללשכה, הדרכון עולה 280 שקלים.

דוד ביטן: אז אתה מעלה ל-340 שקלים?

<אלי לוי: אני מעלה בשישים שקלים בקיץ ומוריד בשישים שקלים בחורף.

דוד ביטן: עשרים אחוזים.

דוד ביטן: נראה לך סביר?

משה גפני: הוא מוריד בחורף.

דוד ביטן: מה זה שייך?

דוד ביטן: זה תרגיל.

דוד ביטן: אני נגד להעלות בכלל.

דוד ביטן: לא הייתה אינפלציה השנה ולמה רוצים העלאה של עשרים ומשהו אחוזים?

דוד ביטן: אני לא מוכן לזה.

דוד ביטן: זה תרגיל.

דוד ביטן: אני מאוד מצטער.

דוד ביטן: ארבעה, חמישה אחוזים, אני מוכן להבין אבל לא עשרים ומשהו אחוזים.

דוד ביטן: לכן לא הבאת את המחיר הישן במה שאתה כותב.

<עירית ויסבלום: אפשר לראות את המחיר הישן.

דוד ביטן: אתה משרד האוצר?

<אלי לוי: לא.

<אלי לוי: רשות האוכלוסין.

דוד ביטן: איך אתה יכול להביא לחברי הכנסת דף שמראה מה המחיר החדש בלי להביא את המחיר הישן?

משה גפני: זה קיים.

דוד ביטן: תראה לי איפה.

דוד ביטן: תראה לי את זה.

מיקי לוי: אין את זה.

דוד ביטן: אולי אתה קיבלת.

משה גפני: לא קיבלתי מהם.

דוד ביטן: זאת עבודה שהוא צריך לעשות.

משה גפני: תאמר בבקשה את המחיר.

מיקי לוי: אדוני, אני בזכות דיבור שנתת לי.

מיקי לוי: לשיטתכם, חברים, אלא אם כן תגידו לי שאני יכול לחדש לפני הזמן.

מיקי לוי: אם תוקף הדרכון שלי מסתיים בקיץ - - -

דוד ביטן: אם המחיר עולה בעשרים אחוזים, לא צריך לשנות כאן.

משה גפני: אבל בנתב"ג המחיר יורד מ-1,150 שקלים ל-700 שקלים.

דוד ביטן: גם את זה אנחנו יכולים להוריד.

מיקי לוי: לשיטת משרד הפנים, אם תוקף הדרכון שלי פג בקיץ, זה אומר שמענישים אותי כי אני צריך לבוא ולחדש אותו בקיץ.

מיקי לוי: אם התוקף פג בקיץ, מה אני אשם?

מיקי לוי: למה אני צריך לשלם יותר?

<עירית ויסבלום: אפשר לחדש לפני כן.

מיקי לוי: חצי שנה לפני אני יכול?

<עירית ויסבלום: כן.

<עירית ויסבלום: בוודאי.

מיקי לוי: כאשר התעריף נמוך יתר?

<עירית ויסבלום: כן.

<אלי אלפסי: זאת המטרה.

<אלי לוי: אנחנו מתכוונים, כשזה יעבור, זה יתחיל מה-3 בינואר ויש לנו כשבעים אלף מספרי טלפון של אנשים שתוקף הדרכון שלהם יפוג ואנחנו מתכוונים לשלוח להם סמס ולהודיע להם שיבואו בינואר-פברואר והם ישלמו את התעריף המוזל.

מיקי לוי: יפה מאוד.

מיקי לוי: זה שירות יפה.

מיקי לוי: תגיד אותו בקול רם לפרוטוקול.

<אלי לוי: כמו שאמרתי קודם, ברגע שההצעה תאושר, אנחנו רוצים בתחילת ינואר להוציא הודעה לשבעים אלף אנשים שאנחנו יודעים שתוקף הדרכון שלהם מסתיים בשנת 2016, להוציא להם סמס ולומר להם שתוקף הדרכון שלכם מסתיים ותבואו בחודשים ינואר-פברואר לחדש אותו בתעריף המוזל כפי שיאושר, אני מקווה, על ידי ועדת הכספים.

<אלי לוי: בסוף השנה, עת נגיע לנובמבר הבא, נעשה את אותה פעולה שוב פעם לגבי האנשים שתוקף הדרכון שלהם מסתיים ב-2017.

מכלוף מיקי זוהר: אתה דיברת לפני התקנות על הנושא או לא?

משה גפני: ועוד איך דיברתי.

משה גפני: אמרתי שאין דבר כזה ואני הפסקתי את הדיון.

משה גפני: אמרתי למיקי לוי.

משה גפני: אמרתי לו חד משמעית אבל היה מזל כאן כי מי שהוציא הודעה נגדי הבוקר לא היה כאן היום.

משה גפני: הוא הוציא הודעה, חבל על הזמן.

משה גפני: הוא הוציא הודעה שאני בעקבות סיכום של ביבי עם טיבי, אני רציתי להעביר כאן העברה תקציבית בניגוד לנוהל.

מיקי לוי: כי אתה עוזר לערבים.

משה גפני: ועוד בעקבות סיכם בין ביבי לטיבי.

מיכל רוזין: אבל הוא חסר מוסר ומצפון.

מכלוף מיקי זוהר: הוא לא כאן.

מיכל רוזין: אתה שמעת שאמרתי לו גם בפניו.

יצחק וקנין: למה את מוציאה אנרגיות מיותרות?

מכלוף מיקי זוהר: את זה אומר אחד עם עשרים שנות ניסיון.

משה גפני: אם אנחנו לא מאשרים את התקנות, נשאר נתב"ג עם 1,150 שקלים והרבה משתמשים בשירות הזה.

משה גפני: אני חושב שצריך להוריד את המחיר.

דוד ביטן: אתה מוריד שם ומעלה לאחרים.

משה גפני: אתה מוריד בחורף.

משה גפני: אני חושב שצריך להגיע לפשרה בין החורף לקיץ.

משה גפני: מהסכום שהם מציעים להוריד בקיץ ארבעים שקלים ולהוסיף את זה בחורף כך שהפער בין החורף לקיץ לא יהיה כזה גדול.

משה גפני: אז ההעלאה של הקיץ היא הרבה יותר מתונה.

משה גפני: אני חושב שאת זה צריך לאשר.

ישראל אייכלר: אני גם מציע שהקיץ יהיה שישה חודשים ולא שמונה חודשים.

משה גפני: כמה משלמים עבור דרכון שמוצא בקיץ בלשכה?

<אלי לוי: 280 שקלים.

משה גפני: אני מציע שבקיץ בלשכה, המחיר יהיה 300 שקלים ובחורף בלשכה יהיה 260.

ישראל אייכלר: לא.

ישראל אייכלר: שהמחיר יהיה 250 שקלים ושהתקופה תהיה שישה חודשים ולא שמונה חודשים.

משה גפני: נדבר על שישה חודשים.

רועי פולקמן: המטרה בשינוי הזה היא מאוד חשובה והיא כדי לשפר את השירות לאזרח.

ישראל אייכלר: שיוסיפו עוד כמה פקידים.

ישראל אייכלר: אנשים מחכים ארבע שעות.

רועי פולקמן: כרגע זאת לא האופציה.

רועי פולקמן: אפשר לדבר על מה אולי יהיה אבל לא יוסיפו.

רועי פולקמן: כדי לשפר שירות, יש הגיון בפריסת הזמנים.

רועי פולקמן: יש הגיון רב לגבות קצת יותר בשיא.

רועי פולקמן: הקיץ צריך להיות שישה חודשים.

רועי פולקמן: (היו"ר מכלוף מיקי זוהר)

מכלוף מיקי זוהר: אנחנו נגיע להסכמה של 300 שקלים ו-250 שקלים.

רועי פולקמן: ושישה חודשים הקיץ.

מכלוף מיקי זוהר: ושישה חודשים החורף.

רועי פולקמן: אבל הבקשה שלי היא שנטפל באינטרנט.

רועי פולקמן: אין שום סיבה שאדם יגיע לעמוד בתור וזה אמור לגבי כל שירות ציבורי.

מכלוף מיקי זוהר: אין היום שירות אינטרנט לעניין הזה?

רועי פולקמן: יש, אבל צריך לעודד את האזרח.

מכלוף מיקי זוהר: יש לכם סמכות להוריד או אתם צריכים לחזור למשרד?

מכלוף מיקי זוהר: מה אתם אומרים על כך שניתן את מחיר החורף לאנשים שמבצעים פעולה באינטרנט?

דוד ביטן: ומה לגבי סעיף 2?

דוד ביטן: אני רוצה בכל אחד לדעת מה המחיר ולפי זה נסדר את המחיר כך שיהיה הגיוני.

דוד ביטן: סעיף 2, אגרת קטין.

<אורי שיינין: אפשר להתייחס ולומר מה התיקון הזה בא לעשות?

<אורי שיינין: כזכור, בעת בניית התקציב אחד מהדגלים המרכזיים שהיה חלק מהתכנית הכלכלית בממשלה היה שיפור השירות בלשכות האוכלוסין.

<אורי שיינין: זאת הייתה תכנית רחבה שכללה מספר רב של צעדים תוך השקעת תקציבים מאוד מאוד נרחבים הן בהכנסת טכנולוגיות, מיכון, הן בתוספת לא מבוטלת של תקנים, למעלה ממאה תקנים לטובת הנושא.

<אורי שיינין: זה כלל פתיחת עשר לשכות וזה כלל התמודדות עם אחת הבעיות שרשות האוכלוסין מתמודדת אתה.

דוד ביטן: בוא תראה את ההבדלים.

דוד ביטן: אתם נורמליים?

דוד ביטן: באינטרנט הוא 195 שקלים ומעלים את זה ל-310 שקלים.

דוד ביטן: דרכון ליחיד או ליחיד עם ילדים.

מיכל רוזין: בקיץ המחיר הוא 310 שקלים.

<אורי שיינין: תנו לי כמה דקות ואני אסביר בדיוק מה הרעיון.

<אורי שיינין: אני חושב שאחרי שתשמעו, יכול להיות שאני אצליח לשנות את דעתכם.

<אורי שיינין: התכנית הזאת כללה הרבה מאוד צעדים.

דוד ביטן: 190 שקלים בחורף.

דוד ביטן: בקיץ המחיר 310 שקלים באינטרנט.

דוד ביטן: אתה רוצה לאשר את הדבר הזה?

דוד ביטן: דחה את הדיון, שישבו אתם כמו שצריך.

דוד ביטן: חבר'ה, אני ישבתי בהמון ישיבות ולא בכנסת, לא סתם הוא לא הביא את המחירים.

<אורי שיינין: לנו לי לפחות לנסות להסביר.

מיקי לוי: אין בעיה.

מיקי לוי: תנסה, אבל זה לא הגיוני.

מכלוף מיקי זוהר: מכל הסיפור הזה, דבר אחד אני לא מצליח להבין.

מכלוף מיקי זוהר: למה העליתם את האגרה באינטרנט מ-190 שקלים ל-310 שקלים, ו מ-195 שקלים ל-250 שקלים?

מכלוף מיקי זוהר: למה החלטתם לחסום את האזרחים מלעשות פעולות באינטרנט?

דוד ביטן: לא סתם הם לא הביאו את המחירים.

מכלוף מיקי זוהר: אני רוצה להבין למה.

מכלוף מיקי זוהר: אין הגיון בזה.

מכלוף מיקי זוהר: אני רוצה תשובה רק על האינטרנט.

מכלוף מיקי זוהר: אני יכול לקבל תשובה על האינטרנט?

<אורי שיינין: תקבל תשובה על האינטרנט אבל אי אפשר לדבר רק על האינטרנט.

מכלוף מיקי זוהר: לא.

מכלוף מיקי זוהר: ספציפית יש סיבה לכך שהעלינו את המחירים באינטרנט?

מכלוף מיקי זוהר: למה העליתם את מחירי האינטרנט?

<אורי שיינין: אני מסביר.

<אורי שיינין: אני שוב חוזר ואומר שמדובר בתכנית רוחבית שכללה מספר רב של צעדים כמו פתיחת לשכות, הוספת למעלה ממאה תקנים, מיכון וטכנולוגיה לשיפור השירות שאפשר יהיה להגיע יותר מהר הן באינטרנט והן בשירות.

<אורי שיינין: זאת תכנית בה יש השקעה של עשרות מיליוני שקלים.

דוד ביטן: אתה רוצה שהתושבים ישלמו עליה?

דוד ביטן: את הפיתוח אתה תשלם.

דוד ביטן: לא השירות אלא את הפיתוח.

מיכל רוזין: רוצים שאנשים יגיעו בחורף.

<אלי אלפסי: אין גידול בגבייה של משרד האוצר.

<אלי אלפסי: בדקנו את זה מול האוצר.

<עירית ויסבלום: בסוף הטיפול שילם באינטרנט והטיפול נעשה בלשכה בעונת העומס.

<אורי שיינין: הבעיה היחידה שעלתה ואתה לא הצלחנו להתמודד באמצעות כל הכלים שפירטתי היא זאת שאנשים מגיעים הרבה יותר בקיץ מאשר בחודשי החורף.

מיכל רוזין: זה הגיוני.

רועי פולקמן: תנו לו לסיים את ההסבר.

מכלוף מיקי זוהר: אני לא רוצה לקטוע אתו אבל הבנתי מה שהוא אומר מהמשפט הראשון.

מכלוף מיקי זוהר: המשפט הראשון כבר הבהיר לנו שבעצם מה שנעשה כאן, זה ייעול השירות ושיפור על חשבון האזרחים.

<אורי שיינין: ממש לא.

<אורי שיינין: אני תיארתי מהלך עם השקעה של עשרות מיליוני שקלים, של תוספת של מאה תקנים, של פתיחת עשר לשכות.

<אורי שיינין: המהלך הזה יקצר את התור ב-22 דקות מתוך 97 דקות ממוצעות.

<אורי שיינין: המהלך הזה צפוי לקצר את התור ב-22 דקות.

<אורי שיינין: המהלך הזה, להסיט מהקיץ לחורף, צפוי לשפר את השירות בעוד 15 דקות.

<אורי שיינין: אפשר לא לאהוב אותו, אפשר לא לרצות אותו, אבל זאת המשמעות של ההצעה הזאת.

מכלוף מיקי זוהר: אין בעיה, את שיפור השירות והייעול, הבנתי אבל זה עולה יותר כסף לאזרח.

<אורי שיינין: זה לא עולה יותר.

רועי פולקמן: אם אתה אומר שאזרח שיבוא לפני המחירים האלה, יבזבז עוד שעה בתור, גם זמן שווה כסף ולכן האמירה אומרת שאנחנו צריכים לעשות צעד אחרי שהוסיפו תקנים ולשכות.

רועי פולקמן: עדיין אתגר לרווח ואת זה אני מקבל.

רועי פולקמן: הגיוני שיהיו פערים בין החורף לקיץ.

רועי פולקמן: הציע גפני למתן וזה נשמע לי הגיוני.

רועי פולקמן: מה שלא ברור לי כי באינטרנט המחיר צריך להיות יותר נמוך.

מכלוף מיקי זוהר: אתה יכול לומר לנו כמה פניות היו לכם עד עכשיו באינטרנט?

<עירית ויסבלום: אני רוצה להסביר.

<עירית ויסבלום: באינטרנט אמנים התשלום נעשה בבית, אבל עדיין הטיפול של הלשכה נעשה בחורף.

מכלוף מיקי זוהר: אתם יכולים להגיד לי כמה פניות היו לכם באינטרנט?

מכלוף מיקי זוהר: יש שאלה חשובה.

דוד ביטן: באים, נותנים לכם דף ואתם מאשרים אותו כמו שהוא?

מכלוף מיקי זוהר: כמה דרכונים בשנת 2015 נעשו באמצעות האינטרנט וכמה דרכונים נעשו שלא באמצעות האינטרנט אלא באמצעות הלשכות?

מיכל רוזין: וקנין, ברבנות מתחתנים יותר בקיץ מאשר בחורף, האם גובים אגרה יותר גבוהה בקיץ מאשר בחורף?

יצחק וקנין: שם זה יותר זול מאגרת הדרכונים.

<עירית ויסבלום: קצת קשה להגיד לאנשים - - -

מכלוף מיקי זוהר: אתם לא רוצים לדעת את הנתונים האלה?

מכלוף מיקי זוהר: אלה נתונים חשובים.

מכלוף מיקי זוהר: תן לי את הנתונים.

מכלוף מיקי זוהר: טוב, הם לא רוצים.

מכלוף מיקי זוהר: אני כן רוצה לדעת.

מכלוף מיקי זוהר: אותם זה לא מעניין.

מכלוף מיקי זוהר: דבר אלי.

<אורי שיינין: 170 אלף הנפקות באינטרנט.

<אורי שיינין: 560 אלף ישירות בלשכות.

מכלוף מיקי זוהר: זאת אומרת, יש יחס גדול מאוד לטובת הלשכות.

מכלוף מיקי זוהר: באינטרנט היו 170 אלף הנפקות ובלשכות 560 אלף הנפקות.

רועי פולקמן: זה רע מאוד.

רועי פולקמן: זה צריך להיות הפוך.

רועי פולקמן: זה מראה שני דברים: האחד, צריך לשווק את זה לציבור, ושנית, צריך שהמחיר יהיה כדאי.

רועי פולקמן: מה שאני לא מקבל זה את זה ששירות לאזרח הוא עמידה בתור וזה - - -

מכלוף מיקי זוהר: עם כל הייעול של העובדים, העלאת המחיר באינטרנט כפי שהעליתם אותה, היא פשוט תגמור את האינטרנט.

<אורי שיינין: אני אתייחס לאינטרנט כי הבטחתי לענות גם על זה.

<אורי שיינין: מחיר באינטרנט בחורף הוא 190 שקלים והוא נשאר 190 שקלים.

<אורי שיינין: בקיץ המחיר באינטרנט אכן היה 250 שקלים והוא גילם פער של שלושים שקלים כאשר הפער הזה נשמר גם בהצעה הזאת.

<אורי שיינין: העלינו ל-340 שקלים והאינטרנט עלה בהתאם.

<אורי שיינין: לאמירה הזאת של אדוני של בואו תפחיתו את המחיר באינטרנט ואל תעלו אותו ל-310 שקלים כדי שגם בקיץ אנשים ישתמשו בו, אולי אפשר להגדיל את הפער וזה טיעון שאני יכול לקבל.

<אורי שיינין: אבל אם אנחנו נצמצם את הפערים בין הקיץ לחורף, משמעות ההצעה היא לא רק שלא נקבל את זה ולא נקבל הוזלה בנתב"ג.

<אורי שיינין: אדוני חבר הכנסת דוד ביטן, אם אנחנו לא נקבל את ההצעה, המשמעות תהיה שהתורים לא יתקצרו בעוד רבע שעה.

דוד ביטן: גם כך.

מכלוף מיקי זוהר: כל עשרה שקלים בממצע כאן, זה סיפור של שבעה מיליון שקלים.

דוד ביטן: הם יכולים לעשות מה שהם רוצים.

דוד ביטן: אני אומר לך את האמת.

דוד ביטן: עלי זה לא מקובל.

דוד ביטן: לא מקובל עלי שאתם מעמיסים גם את הפיתוח וגם את הכול.

<אורי שיינין: לא מעמיס.

<אורי שיינין: זה לא מממן שום דבר.

דוד ביטן: אתם אמרתם את זה.

דוד ביטן: לא סתם לא הבאתם את המחירים הקיימים.

רועי פולקמן: בואו נעשה סדר בין שני דברים.

רועי פולקמן: האחד, דרכונים הם לא תמיכה בעוני.

רועי פולקמן: אפשר לגבות אגרה מסוימת עבור הדרכון.

רועי פולקמן: שנית, צריך למצוא את האיזון.

רועי פולקמן: זה לא שחור ולבן.

רועי פולקמן: באינטרנט צריך להוריד את המחיר כי הקפצת המחיר שם היא לא הגיונית.

מכלוף מיקי זוהר: חברי הוועדה, אני רוצה שתבינו עוד דבר אחד.

מכלוף מיקי זוהר: אנחנו צריכים גם לנהוג באחריות.

מכלוף מיקי זוהר: המשמעות הפיסקלית של הדבר הזה, בהתאם לכמות ההנפקות, היא 700 אלף הנפקות בשנה.

מכלוף מיקי זוהר: כל עשרה שקלים שאנחנו ננסה להוריד בממוצע, אלה שבעה מיליון שקלים.

מכלוף מיקי זוהר: הוא מעלה טענה שאנחנו צריכים להתחשב בה והיא אומרת שכל מיליון שקלים שאנחנו נוריד בסך ההנפקות, זה מיליון שקלים פחות לשירות לאזרח.

מכלוף מיקי זוהר: זאת אומרת, הם מתכוונים לתת את השירות היעיל יותר לאזרח באמצעות ההכנסות האלה.

מכלוף מיקי זוהר: זאת אומרת, אם אנחנו נפחית להם עשרה שקלים, עשרים שקלים, שזה שבעה מיליון שקלים או 14 מיליון שקלים, זה פחות הוצאה מבחינתם על שירות לאזרח.

מכלוף מיקי זוהר: זה פחות תקנים, אלה פחות אנשים עומדים ומשרתים את הציבור.

מכלוף מיקי זוהר: אנחנו צריכים לקבל כאן החלטה אחראית.

מכלוף מיקי זוהר: עם כל הרצון להיטיב עם האזרח, אנחנו צריכים לקבל כאן החלטה אחראית בכמה אנחנו מורידים ואיך כי זה בסוף יפגע בשירות.

מכלוף מיקי זוהר: את זה צריך לקחת בחשבון.

דוד ביטן: שירות זאת מילת קסם.

מיכל רוזין: כן.

מיכל רוזין: כל דבר.

מיכל רוזין: מייבשים שירות ואז אומרים שצריך להפריט אות.

מכלוף מיקי זוהר: יש המון טענות.

מכלוף מיקי זוהר: אני ביליתי הרבה בלשכות האלה, אין סוף טענות של אזרחים על תורים בלתי נסבלים.

דוד ביטן: עכשיו אתה רוצה שישלמו עוד שלושים אחוזים רק בגלל - - -

מכלוף מיקי זוהר: לא.

מכלוף מיקי זוהר: אלה לא שלושים אחוזים.

דוד ביטן: שלושים אחוזים.

מכלוף מיקי זוהר: 10-20 אחוזים תוספת.

דוד ביטן: אני לא מסכים לשום תוספת.

דוד ביטן: אני אגיד לך דבר אחד.

דוד ביטן: כשהתחלתי לעבוד כעורך דין, רשם החברות היה לוקח מאתיים שקלים לרישום חברה והיה לוקח לו חודש וחצי.

דוד ביטן: באו אליו עורכי הדין ואמרו שייגבו 2,200 שקלים אבל באותו יום תקבלו את תעודת הרישום.

דוד ביטן: זאת אומרת, הבירוקרטיה מנציחה את עצמה.

דוד ביטן: אתם רוצים שלא תהיה בירוקרטיה?

דוד ביטן: שלמו על כל ההוצאות שיש כאילו כל שירות שנותנים לאזרח, צריך לשלם עליו.

דוד ביטן: על מה לוקחים מיסים מאנשים?

דוד ביטן: רק למשרד הביטחון ולמשרד החינוך?

דוד ביטן: המדינה מחויבת לתת שירות לאנשים ולעשות זאת באופן הכי מהיר שאפשר.

דוד ביטן: אתם לא עושים טובה.

דוד ביטן: משרד הפנים לא עושה טובה שהוא דואג שלא יהיה תור אלא זה התפקיד שלו ואתם רוצים על זה לקחת כסף מהאנשים.

דוד ביטן: תעשו את הרפורמה הזאת בלי להעלות את המחיר ב-25 אחוזים.

מכלוף מיקי זוהר: ברשותך, שאלה נוספת.

מכלוף מיקי זוהר: כמה הנפקות בחורף וכמה הנפקות בקיץ?

דוד ביטן: זה התפקיד שלהם.

דוד ביטן: אני צריך לשלם על זה?

דוד ביטן: שייתנו את זה לאדם פרטי שיוציא דרכון.

<אורי שיינין: 538 אלף בקיץ, 196 אלף בחורף.

<אורי שיינין: לגבי האינטרנט, זאת טענה אחרת.

<אורי שיינין: זאת טענה שיש בה טענה פיסקלית ואני מסכים.

<אורי שיינין: לגבי הפיזור בין הקיץ לחורף, אפשר להגיע לאיזון פיסקלי.

<אורי שיינין: כל המטרה היא לשפר את השירות לאזרח.

<אורי שיינין: אני משתוקק לכך שהאזרחים ינצלו את המצב.

<קריאה: הזמן שפקיד מבזבז.

<קריאה: הוא לא צריך לפגוש את האזרח.

דוד ביטן: זאת העבודה שלהם.

מיקי לוי: אם לא מאשרים, האזרחים ממשיכים לשלם את הסכומים הגבוהים.

מכלוף מיקי זוהר: כמה הנפקות יש בנתב"ג?

<אורי שיינין: עשרים אלף.

<אורי שיינין: קצב של 22 אלף בשנת 2015.

ישראל אייכלר: מתי הורדתם את המחיר בנתב"ג?

<אורי שיינין: עוד לא הורדנו.

ישראל אייכלר: אם אתם גובים 310 שקלים בקיץ ו-250 שקלים בחורף, זה מתאזן?

<אורי שיינין: שוב אני אומר, אפשר להגיע לאיזון פיסקלי.

<אורי שיינין: יש החלטת ממשלה שמבוססת על עיקרון אחד והוא ליישר את הביקושים.

<אורי שיינין: קרי, בחודשי החורף ובחודשי הקיץ יהיו אותם ביקושים.

<אורי שיינין: לכן עושים כמה מהלכים ובין היתר שולחים סמסים לאנשים.

<אורי שיינין: בלי ההצעה הזאת אנחנו לא יכולים להגיע לאיזון פיסקלי.

רועי פולקמן: עדיין יש פער של שישים שקלים בין הקיץ לחורף.

רועי פולקמן: אני בניתי על זה שעם הזמן רוב השירותים, אפילו העברתי הצעת חוק על הטפסים הדיגיטליים כדי שאנשים לא יגיעו ללשכות ואני דיברתי על דרכונים כאשר אתה שולח בדואר ומקבל בחזרה.

רועי פולקמן: מה מסתבר?

רועי פולקמן: שאנחנו עומדים על סף תקופה, בגלל הביומטרי, שבכלל אי אפשר יהיה לשלוח לך דרכון, אתה לא תוכל לעשות אותו באינטרנט.

רועי פולקמן: כלומר, בכל מקרה מה שהולך לקרות, המצב עוד הולך להחמיר והרבה.

רועי פולקמן: כלומר, אם היום אנשים לאט לאט מבינים.

רועי פולקמן: אני בחיים לא אעמוד בתור לדרכון אלא אני אמלא באינטרנט, אשלח את הדרכון בדואר, אקבל אותו אחרי חודש ובא לציון גואל.

רועי פולקמן: מה הולך לקרות?

רועי פולקמן: כולם יעמדו בתור ויהיו תורים של שעות על גבי שעות.

מכלוף מיקי זוהר: הם חייבים להתייעל.

מכלוף מיקי זוהר: הם חייבים להביא עוד אנשים.

רועי פולקמן: המצב הולך להיות על הפנים.

<אלי אלפסי: לכן רוצים להקל את העומסים בקיץ.

רועי פולקמן: זה לא יקל בשום דבר.

<אלי אלפסי: המטרה היא לא להעניש את האזרח אלא הפוך, לגרום לו לקבל יותר.

רועי פולקמן: צריך לקבל תכנית הרבה יותר מקיפה שצופה פני עתיד לביומטרי, לקבל את המספרים שהולכים להיות שם.

מכלוף מיקי זוהר: אני מקבל את העמדה של החברים.

מכלוף מיקי זוהר: בסופו של דבר אני חושב שאם אנחנו חברי הוועדה לא נדע מה תהליך הייעול לקראתו אתם הולכים מבחינת השירות, כמה עובדים יהיו בכל הלשכות, כמה היו וכמה אתם הולכים לקלוט - - -

רועי פולקמן: כמה הנפקות צפויות בביומטרי.

מכלוף מיקי זוהר: כמה הנפקות צפויות.

מכלוף מיקי זוהר: איך אתם יכולים להבטיח את זמני התורים.

מכלוף מיקי זוהר: קשה מאוד לאשר דבר כזה.

<אורי שיינין: אני אגיד כמה מלים ואני אנסה להיות מאוד ממוקד.

דוד ביטן: עזוב, אתה צריך לדעת מה ההוצאות.

דוד ביטן: לא הביאו לך נתון אחד.

ישראל אייכלר: יש לכם מושג כמה עובדים אתם תוסיפו?

מיקי לוי: חיברתי את כל המספרים ויוצא שהעלות הכוללת של כל השירותים היא 25 שקלים יותר.

מכלוף מיקי זוהר: העלות הכוללת.

מיקי לוי: כן.

מכלוף מיקי זוהר: אם הם הוסיפו 25 שקלים, אתה יודע מה המשמעות הפיסקלית?

מיקי לוי: לא, אתה לא מבין.

מיקי לוי: חיברתי את השירותים לפי המחירים הקודמים, חיברתי את השירותים לפי ההצעה ולפי ההצעה יש 25 שקלים יותר.

מכלוף מיקי זוהר: זה אומר עבורם הכנסה נוספת של עשרים מיליון שקלים.

מכלוף מיקי זוהר: מה אתם הולכים לעשות בכסף הזה?

מכלוף מיקי זוהר: הרי אתם אומרים שהמצב הולך להידרדר ולכן לשם מה נאשר את זה?

<קריאה: יש עוד תוספת בהתאם למחירים החדשים של עשרים מיליון שקלים בהכנסות.

<אורי שיינין: ההצעה הזאת היא מאוזנת פיסקלית.

<אורי שיינין: אם מישהו רוצה, יש לי כאן את הקובץ.

מכלוף מיקי זוהר: איך היא מאוזנת פיסקלית?

מכלוף מיקי זוהר: העלית את המחירים.

מכלוף מיקי זוהר: איך היא מאוזנת פיסקלית?

<אורי שיינין: למה היא מאוזנת פיסקלית?

<אורי שיינין: ההצעה הזאת, המשמעות שלה - - -

מכלוף מיקי זוהר: לפני שאתה אומר, אני לא רוצה שתגיד משהו שאחר כך תתחרט עליו.

מכלוף מיקי זוהר: אם האגרה הקיימת היא 280 שקלים והעלית בשישים שקלים בקיץ, נכון?

מכלוף מיקי זוהר: שישים שקלים הבדל, נכון?

מכלוף מיקי זוהר: לפי 600 אלף הנפקות בשנה, העלית את ההכנסה שלך ב-24 מיליון שקלים.

מכלוף מיקי זוהר: עד כאן אני צודק?

<אורי שיינין: כן.

מכלוף מיקי זוהר: אם הורדת שישים שקלים מהחורף, הקטנת את ההכנסה שלך ב-12 מיליון שקלים כי יש רק מאתיים אלף הנפקות.

מכלוף מיקי זוהר: זה אומר שאתה כבר בפלוס של 12 מיליון שקלים.

מכלוף מיקי זוהר: העלית ב-24 והפחתת 12 מיליון.

מכלוף מיקי זוהר: זה אומר שאתה בפלוס של 12 מיליון שקלים.

מכלוף מיקי זוהר: עד כאן לא טעיתי?

<אורי שיינין: כן.

מכלוף מיקי זוהר: אני למדתי ליבה.

מכלוף מיקי זוהר: אני לא כמו גפני.

מכלוף מיקי זוהר: בנושא האינטרנט, מ-195 אתה מעלה ל-310 שקלים.

<אורי שיינין: תן לי לענות לך.

<אלי לוי: לא משלמים 190 שקלים באינטרנט.

<אלי לוי: בקיץ משלמים 250 שקלים.

מיקי לוי: היום?

דוד ביטן: איפה זה כתוב?

מכלוף מיקי זוהר: העלית בשישים שקלים.

מכלוף מיקי זוהר: בקיץ העלית בשישים שקלים.

דוד ביטן: זה לא נכון.

דוד ביטן: לי יש נתון אחר.

מכלוף מיקי זוהר: סליחה, אני חוזר בי העלית בשישים שקלים.

מכלוף מיקי זוהר: יש מאתיים אלף הנפקות באינטרנט וזה אומר שמאתיים אלף הנפקות ועלייה של שישים שקלים, זה עוד 12 מיליון שקלים.

מכלוף מיקי זוהר: זה אומר שאתם בפלוס 24 מיליון שקלים.

מכלוף מיקי זוהר: באתם לקראתנו ב-400 שקלים בהנפקות בנתב"ג, שזה שווה שמונה מיליון שקלים כי 400 כפול 22 אלף זה שמונה מיליון שקלים.

מכלוף מיקי זוהר: זה אומר שבסך הכול אתם גובים כאן עוד 12 מיליון שקלים.

<לוי: אמרתי לך, יש הבדל בסך כל השירותים.

מכלוף מיקי זוהר: כמה עובדים אתם קולטים ב-12 מיליון שקלים?

מכלוף מיקי זוהר: הם הרוויחו 12 מיליון שקלים.

<אורי שיינין: אבל בנתב"ג הורדנו שמונה מיליון.

<אורי שיינין: אני אענה בצורה מסודרת.

<אורי שיינין: קודם כל, התחשיב שאנחנו עשינו, אנחנו עשינו תחשיב אחד וגורמי המקצוע של הוועדה עשו תחשיב מקביל.

<אורי שיינין: ההפרשים בינינו לבינם מסתכמים בשני מיליון שקלים.

<אורי שיינין: אפשר לא לסמוך על התחשיבים שלנו, אבל גם אנשי הוועדה עשו את התחשיב והגיעו לאותה מסקנה.

ישראל אייכלר: מה אמרו אנשי הוועדה?

<אורי שיינין: אני אומר.

<אורי שיינין: ההשפעות של השינוי בין הקיץ לחורף מתבססות על זה שהמטרה תושג, קרי, יוסטו ביקושים מהקיץ לחורף.

<אורי שיינין: לכן, אם מישהו מנפיק דרכון ב-280 שקלים ומחר ינפיק דרכון ב-190, ב-170 שקלים, אז בפועל יש אובדן הכנסות ולכן התחשיב קצת יותר מורכב.

<אורי שיינין: בפועל ההבדל בין הקיץ לחורף מגדיל את הכנסות המדינה במשהו כמו שלושה-ארבעה מיליון שקלים.

<אורי שיינין: לעומת זאת, נתב"ג מפחית במשהו כמו שבעה-שמונה מיליון שקלים.

<אורי שיינין: כל המהלך הזה מפסיד לקופת המדינה שלושה מיליון שקלים.

מיקי לוי: כמה אנשים מחדשים דרך נתב"ג במשך השנה?

<אורי שיינין: 22 אלף בשנת 2015.

<אורי שיינין: עשרים אלף

מכלוף מיקי זוהר: אני רוצה להבין איזה תהליכים אתם הולכים לעשות.

מיקי לוי: הם מפסידים כסף על השירות בנתב"ג בהנחה החדשה והם מחילים אותה על אלה שרוצים להיות בסדר.

<אורי שיינין: הרעיון הוא הסטת ביקושים.

מכלוף מיקי זוהר: מה אתם מתכננים לעשות מבחינת ייעול וכמה זה עולה לכם?

<אורי שיינין: אני פותח את ההסכמות בינינו לבין רשות האוכלוסין.

<אורי שיינין: הסיכום כולל תוספת של כמאה תקנים לרשות האוכלוסין.

מכלוף מיקי זוהר: כמה עולים מאה תקנים?

<אורי שיינין: לשם הבנה, זה להגדיל את כוח האדם שמטפל בנושא הזה בלשכות ביותר משלושים אחוזים.

מכלוף מיקי זוהר: כמה עולה לכם הוספת התקנים?

<אלי לוי: שלושים מיליון.

מיקי לוי: זה מאה אלף שקלים ברוטו.

<אורי שיינין: שלושים מיליון שקלים בבסיס.

דוד ביטן: הוספת תקנים היא רק לזה?

<אורי שיינין: כן.

<אורי שיינין: הוספת תקנים להוצאת דרכונים ותעודות זהות.

דוד ביטן: אתה מביא אותם לסניף ומנהל הסניף יכול לשים אותם איפה שהוא רוצה.

<אורי שיינין: לא.

מכלוף מיקי זוהר: אין חולק על כך שחייבים לטפל בשירות בלשכות שם המצב זוועה.

מכלוף מיקי זוהר: יש שם תורים בלתי נגמרים.

מכלוף מיקי זוהר: אתה הולך ללשכת האוכלוסין, אתה בא ב-8 בבוקר, אתה לא יוצא לפני 12 בצהרים.

ישראל אייכלר: מינימום ארבע שעות.

מכלוף מיקי זוהר: זה בלתי אפשרי.

מכלוף מיקי זוהר: חד משמעית צריך לשפר את זה.

ישראל אייכלר: יש 400 מיליארד שקלים בתקציב.

מכלוף מיקי זוהר: תכף אני אעלה רעיון.

<אורי שיינין: פתיחת לשכות חדשות, מאה תקנים, עלות של שלושים מיליון שקלים וזה גם מאה תקני כוח אדם.

<אורי שיינין: אתם מכירים אותנו ויודעים שאנחנו לא אוהבים לתת תקנים.

<אורי שיינין: יש כאן מאה תקנים וזאת תוספת גרנדיוזית.

<אורי שיינין: אין עוד משרד שקיבל משהו דומה לזה.

<אורי שיינין: עשר לשכות.

<אורי שיינין: מערכות טכנולוגיות שבין היתר זאת מכונה לדיוור כך שכל התהליך של יצירת תעודות זהות ודרכונים יהיה הרבה יותר מהיר ויתקצר משמעותית ויישלח בדואר אוטומטית.

<אורי שיינין: הרחבת שימוש במערכות של זימון תורים.

<אורי שיינין: היום אתה מגיע ללשכה ואתה מחכה.

<אורי שיינין: אתה לא יודע מתי התור שלך מגיע ואלה הם דברים בסיסיים בקופת חולים אבל אין את זה היום בלשכות רשות האוכלוסין.

<אורי שיינין: שיפור אתר האינטרנט.

<אורי שיינין: הוספת עוד עמדות שירות עצמי.

<אורי שיינין: עוד מכונה לייצור דרכונים שתעבוד בהספק הרבה יותר גדול.

<אורי שיינין: עוד נושאים של פרסום כדי שאנשים יגיעו בחורף ולא בקיץ, בהמשך לתיקון הזה.

<אורי שיינין: והתיקון הזה שנועד לספק מענה לזה שיש ביקוש עודף בקיץ על פני החורף.

מכלוף מיקי זוהר: הבנתי.

מכלוף מיקי זוהר: חברים, בואו ננסה להתקדם.

מכלוף מיקי זוהר: אני רוצה להציע רעיונות.

מיקי לוי: לי יש רעיון ואני רוצה להתייעץ אתכם.

מיקי לוי: אני מבקש את תשומת לבכם.

מיקי לוי: תראו, אני אתכם בנושא של הסטת ביקושים והסטת מרכזי כובד לפריסה, להרגיל את הציבור.

מיקי לוי: זה שאנחנו הולכים להוריד בנתב"ג, זה אומר שאנחנו נעודד אותם לבוא לנתב"ג כי אתה מוזיל את המחיר שם.

מיקי לוי: בתפיסת העולם שלי, אם תגישו לנו דרך פעולה אפשרית, ואני לא יודע אם הם יסכימו וזה עניין של הצבעה, ותגידו לנו בכמה אתם יכולים להוזיל כי אתם תמשיכו להרוויח את ההפרש בנתב"ג – ואני הולך פיסקלי לחלוטין – להוזיל את שאר השירותים שאתם המלצתם על פי החלוקה שאתם רציתם, חודש ימינה וחודש שמאלה, אבל בעיקר להוזיל את האינטרנט כדי לעודד את האנשים.

מיקי לוי: אני אומר לכם שמי שחטא ובא לנתב"ג, ובדרך כלל אלה האנשים שיש להם כסף, אני לא מרחם עליו .

ישראל אייכלר: זה לא נכון.

ישראל אייכלר: אלה שיש להם כסף מאורגנים ומסודרים.

ישראל אייכלר: רק השלימזלים שאין להם כסף, הם באים לנתב"ג כי שכחו את הדרכונים שלהם.

מכלוף מיקי זוהר: אני רוצה לנסות לחשוב יחד אתכם על מצב בו אנחנו גם לא מקשים על האזרחים ומנגד גם דואגים לשיפור השירות.

מכלוף מיקי זוהר: אני אומר, אולי את נושא הדרכון בנתב"ג, היום הסכום עומד על 1,20 שקלים, בוא נגיד שנקבע אותו על 800 שקלים במקום ה-700 שקלים שאתם מבקשים לקבוע.

מכלוף מיקי זוהר: זאת אומרת, המחיר יהיה 800 שקלים וזה ייתן לנו עוד אוויר לנשימה של שני מיליון שקלים ביחס לכמות החידושים שמתבצעים היום בנתב"ג.

מיקי לוי: אני הייתי הולך אפילו על 900 שקלים.

ישראל אייכלר: לא.

ישראל אייכלר: זה סתם שוד.

מכלוף מיקי זוהר: אני מדבר על 800 שקלים.

מכלוף מיקי זוהר: אני אומר שנלך על הנושא של נתב"ג ובמקום 1,120 שקלים הסכום יהיה 800 שקלים.

מכלוף מיקי זוהר: את הדרכונים בקיץ, למשך שישה חודשי הקיץ, שמחירם היום 280 שקלים, נעלה ל-300 שקלים.

מכלוף מיקי זוהר: בחורף המחיר היום עומד על 280 שקלים, נשאיר את הסכום כמו שזה עכשיו ללא שינוי.

מכלוף מיקי זוהר: עדיין בקיץ זה יהיה יותר יקר.

מכלוף מיקי זוהר: 300 שקלים בקיץ ו-280 שקלים בחורף.

מכלוף מיקי זוהר: באינטרנט נשאיר את המחיר הקיים.

מכלוף מיקי זוהר: מה שהיה היום באינטרנט, לא נשנה את המחיר.

מכלוף מיקי זוהר: לא נעלה אותו ולא נוריד אותו.

מיקי לוי: ההצעה היא פשוטה.

מיקי לוי: פיסקלית, קחו מאה שקלים, תוסיפו מאה שקלים לנתב"ג ותביאו דרך פעולה אפשרית להוזלה לשאר השירותים שניתנים.

מיקי לוי: (היו"ר משה גפני)

<אורי שיינין: אני יכול להציע הצעה קטנה.

<אורי שיינין: ההצעה שלך לא מאוזנת פיסקלית.

רועי פולקמן: מתי אנחנו עומדים להיכנס בעידן הביומטרי בדרכונים?

רועי פולקמן: תוך כמה זמן?

<אורי שיינין: במרץ הממשלה תצטרך להחליט.

משה גפני: לא, עזוב את זה.

רועי פולקמן: אני אסביר את הנקודה.

רועי פולקמן: אנחנו היינו בחשיבה שהולך וגדל, כמו בכל שירות היום, השימוש באינטרנט ואז אין עומס על הלשכות.

רועי פולקמן: נאמר כאן קודם שאם עוברים לביומטרי במהלך השנה הבאה, אפשר רק בלשכות.

רועי פולקמן: הולכת להיות קטסטרופה.

רועי פולקמן: לכאורה לשם כך נתנו עוד מאה תקנים.

רועי פולקמן: זה לא כדי לשפר את השירות אלא כי ברגע שכל אזרח יצטרך להגיע גם בחידוש וגם בהוצאה ובכל דבר ללשכה, יצטרך להגיע פיזית ללשכת מרשם האוכלוסין כדי להוציא דרכון, מה שהיום לא קורה, יהיו תורים עצומים.

רועי פולקמן: היום הרבה אנשים לא מגיעים פיזית ללשכה כי אפשר לעשות זאת בדואר ובאינטרנט.

רועי פולקמן: מה שהולך לקרות זאת קטסטרופה.

רועי פולקמן: אני חושב שכדי להתקדם עם הצעה כזאת, צריך לקבל צפי שיאמר לנו מה הולך לקרות בשנה הקרובה.

רועי פולקמן: שיביאו תכנית עבודה שמראה לנו.

משה גפני: בינתיים נשאר המחיר הגבוה.

רועי פולקמן: עכשיו חורף ואין לחץ.

רועי פולקמן: עד הקיץ אפשר יהיה לתקן את זה.

משה גפני: עד שיהיה שר פנים.

דוד ביטן: למה אנחנו צריכים לעזור לאלה שלא היו בסדר?

משה גפני: בן אדם רוצה לנסוע והוא לא מחכה לחורף כדי להוציא דרכון.

רועי פולקמן: תהיה קטסטרופה בלשכות.

משה גפני: אומר חבר הכנסת רועי פולקמן, ואני שואל את משרד הפנים, אתם נערכים לעניין הזה של התעודה הביומטרית?

רועי פולקמן: יהיה עומס אדיר.

משה גפני: אתם נערכים לזה?

משה גפני: מה שאתם מביאים עכשיו, את התקנות, אתם נערכים לזה?

ישראל אייכלר: אדוני היושב ראש, קיבלנו תלונות בוועדה לפניות הציבור שבאותו סניף באשדוד למשל, מי שרוצה דרכון ביומטרי, יש לו מסלול ירוק, ומי שרוצה דרכון רגיל, מחכה שעות.

משה גפני: לא את זה שאלתי.

משה גפני: האם מה שאתם מביאים עכשיו, את תקנות הדרכונים, מישהו מכם לקח בחשבון את הנושא של העידן הביומטרי?

<אלי לוי: בוודאי.

<אלי לוי: זה נלקח בחשבון.

משה גפני: זה מה שאומר רועי פולקמן.

רועי פולקמן: מה הגידול הצפוי בהגעה ללשכות ב-2016?

משה גפני: תגיד איך אתם לוקחים את זה בחשבון ואיך זה בא לידי ביטוי בתקנות האלה.

<אלי לוי: מבחינת מספר הדרכונים שנופקו בסך הכול בעידן הביומטרי, זה יהיה זהה.

<אלי לוי: ההנחה שלנו שניפוק הדרכונים בעידן הביומטרי יהיה זהה לניפוק הדרכונים כיום.

<אלי לוי: כלומר, לא ישתנה משמעותית.

<אלי לוי: אולי יהיה גידול קטן באוכלוסייה אבל אותו סדר גודל של אנשים שצריך דרכון היום, יצטרכו גם בעוד שנה.

ישראל אייכלר: הם יעשו את זה דרך האינטרנט?

רועי פולקמן: ההגעה ללשכות תגדל.

<אלי לוי: היא תגדל מזערית ואני אסביר לך למה.

<אלי לוי: היום יש מקרים שגם עם דרכון רגיל חייבים להגיע ללשכה.

<אלי לוי: למשל, קטינים.

רועי פולקמן: כמה היום לא מגיעים ללשכה?

<אלי לוי: פוטנציאלית זה רק מי שמחדש דרכון.

<אלי לוי: זאת רבע מהכמות אבל לא כולם מגיעים.

רועי פולקמן: כמה זה במספרים?

<אלי לוי: אין לי מספרים.

רועי פולקמן: מאה אלף חידושים?

משה גפני: אבל רועי, למה אתה מתעקש על זה?

משה גפני: הוא אומר שזה שינוי מזערי.

רועי פולקמן: מאתיים אלף לא מגיעים היום ללשכות?

<אלי לוי: לא.

<אלי לוי: פוטנציאלית הם יכולים לא להגיע, אבל זה לא אומר שהם לא מגיעים.

<אלי לוי: כלומר, אין לי נתון כרגע לומר לך במדויק כמה שולחים בדואר.

<אלי לוי: צריך לבדוק את זה ולראות את הנתון הזה.

משה גפני: את התקנות האלה עשיתם תוך לקיחה בחשבון את עידן הביומטרי.

<אלי לוי: בוודאי.

משה גפני: אני שואל האם אפשר להגיע להסכמות שהגידול יהיה מזערי ושההקטנה תהיה פחות.

משה גפני: היום דרכונים הם דבר מאוד שימושי.

<אורי שיינין: כשלא היית, הסברנו את הרציונל למה הצעד הזה נוצר.

<אורי שיינין: יש מהלך כללי ברשות האוכלוסין גם כחלק מהיערכות לתקופת הביומטרי ככל שהיא תהיה של בעצם שיפור השירות.

<אורי שיינין: ניתנו מאה תקנים, הולכות להיפתח עשר לשכות, טכנולוגיה ומיכון בהשקעה של עשרות מיליוני שקלים, פרסום ועוד דברים מהסוג הזה.

<אורי שיינין: אחת הבעיות אתן כל הדברים האלה לא מתמודדים היא זאת שיש ביקוש יתר בקיץ וביקוש חסר בחורף.

<אורי שיינין: אז או שתחזיק עוד מאתיים עובדים כדי שיהיו לך בקיץ ותהיה לך רמת שירות סבירה ואז בחורף יהיו לך 300 מובטלים, או שתנסה לייצר תמריצים לכך שאנשים יגיעו בקיץ ובחורף על פני חודשי השנה באופן שווה פחות או יותר.

<אורי שיינין: זאת מטרת התקנות.

<אורי שיינין: אם אנחנו עכשיו ניקח את התקנות האלה ונעשה קווצ' ונקרב בין הקיץ לחורף, בפועל במקום לקצר את התור בעוד 15 דקות, אנחנו לא נקצר אותו ב-15 דקות.

משה גפני: הבנתי.

משה גפני: לא נשב כאן כל הלילה.

<אורי שיינין: אבל יש לי הצעה אחת כדי להתמודד עם השאלה וזה בעקבות דברים שאמרו כאן חברי הכנסת.

משה גפני: לפי מה שאתה אומר, אפשר רק להפחית בחורף ולהשאיר את המחיר בקיץ כמו שהוא.

<אורי שיינין: אפשר אבל אז אתה לא מאוזן פיסקלית.

משה גפני: אז תגיד כסף.

<אורי שיינין: גם.

מכלוף מיקי זוהר: גפני, צריך להתייחס ברצינות.

מכלוף מיקי זוהר: כל עשרה שקלים שאתה משנה למטה או למעלה, זה שבעה מיליון שקלים.

משה גפני: אני יודע.

מכלוף מיקי זוהר: אפילו יותר.

מכלוף מיקי זוהר: שמונה מיליון שקלים.

מכלוף מיקי זוהר: יש 800 אלף דרכונים שנעשים בשנה.

מכלוף מיקי זוהר: עשרה שקלים יותר, שמונה מיליון שקלים.

משה גפני: הבנתי.

משה גפני: מה אתה מציע?

<אורי שיינין: אני מציע הצעה אחרת.

<אורי שיינין: הטענה היא שבקיץ אנחנו מעלים לכל האנשים, ירצו או לא ירצו, ל-340 שקלים.

<אורי שיינין: אני מציע שבמקום זה, משהו שעוד איכשהו אנחנו יכולים גם לספוג פיסקלית וזה בקצה, לקבוע שההעלאה בקיץ באינטרנט, המחיר עדיין יעמוד על 280 שקלים.

<אורי שיינין: קרי, מי שמחר בבוקר ירצה עדיין להישאר בקיץ, יוכל לקבל את אותו מחיר כמו בעבר אבל הוא יצטרך לעשות את זה באינטרנט.

משה גפני: אבל מה קורה עם מי שבא ללשכה?

<אורי שיינין: מי שבא ללשכה, בסדר, אנחנו לא פותרים את הכול.

<אורי שיינין: יש לנו כאן מטרה.

משה גפני: יש הרבה שלא עושים את זה באינטרנט אלא הם באים ללשכה.

<אורי שיינין: בסדר, אבל אנחנו עדיין מאפשרים להם לבוא בחורף ואנחנו נודיע להם על זה מראש.

משה גפני: יש הרבה שהולכים ללשכה.

משה גפני: בן אדם רוצה לראות מה הוא מקבל ומה הוא נותן.

<אורי שיינין: אנחנו מודיעים לו בחורף שיבוא בחורף כי המחיר הוא הרבה יותר זול.

משה גפני: אנחנו מדינה במזרח התיכון וזה נוהג האנשים, לבוא למשרדים.

רועי פולקמן: אבל העידנים משתנים.

משה גפני: אי אפשר לאשר את המחיר הגבוה של הקיץ.

משה גפני: אתם צריכים לרדת.

דוד ביטן: גם האינטרנט כאן קפץ חזק מאוד.

משה גפני: לגבי האינטרנט הוא אומר שהוא מוכן להשאיר.

<אורי שיינין: להשאיר על 280 שקלים.

דוד ביטן: אבל זה לא רק זה אלא יש לך עוד הרבה סעיפי משנה.

<אורי שיינין: איזה?

דוד ביטן: למשל, אגרה לדרכון עם מספר עמודים כפול.

דוד ביטן: בחורף המחיר הוא 305 שקלים ובאינטרנט העליתם את זה ל-365 שקלים.

דוד ביטן: 395 שקלים העליתם ל-485 שקלים.

דוד ביטן: את האגרה העליתם ל-515 שקלים.

דוד ביטן: אני לא יודע מה להגיד לכם.

דוד ביטן: אתם הורדתם את העסק הזה בנתב"ג ונעשתה כאן עבודה יפה לגבי החורף כדי שכוח האדם שלכם שאתם מביאים לא יהיה בחינם אבל מכאן ועד להקפיץ באחוזים גדולים מאוד את המחירים בקיץ ובאינטרנט, יש הבדל.

<אורי שיינין: עדיין אנחנו משאירים את האופציה להשאיר את אותו מחיר.

<אורי שיינין: זה מה שאני מציע.

דוד ביטן: אני אגיד לך את האמת, אני בעד רפורמה מסוג אחר.

דוד ביטן: אם פג תוקף של אדם למשל בפברואר והוא לא בא לחדש אותו אלא הוא בא לחדש אותו באוקטובר, הוא ישלם קנס על כל חודש שהוא איחר.

דוד ביטן: אם זה תוקף הדרכון פג בקיץ, אין שום סיבה שהוא ישלם קנס כאשר הוא בא לחדש בקיץ.

<אורי שיינין: אבל אם הודעתי לו?

דוד ביטן: כל אחד משאיר את החידוש לשנייה האחרונה.

דוד ביטן: הוא לא מחדש אותו מראש.

דוד ביטן: על כל חודש איחור, אני נותן קנס.

דוד ביטן: זאת תקנה הכי טובה בשבילי.

<עירית ויסבלום: אז כל אדם יגיד שאם הוא לא נוסע בחורף, למה אתה מחייב אותו לחדש את הדרכון?

דוד ביטן: לא, זה לא שייך.

דוד ביטן: חידוש הדרכון, אם הוא תוקפו פג בפברואר, הוא צריך לבוא בפברואר-מרץ.

<עירית ויסבלום: אני לא יכולה לתת קנס.

<עירית ויסבלום: אני לא יכולה להכריח בן אדם לחדש דרכון.

דוד ביטן: אבל אם הוא מאחר, הוא ישלם קנס על זה.

דוד ביטן: כך אפשר לווסת את האנשים.

דוד ביטן: יותר טוב לחייב אותו בהוצאה מאוד גדולה?

דוד ביטן: רק חצי שנה.

דוד ביטן: לא לחייב אותו למאה שנים.

דוד ביטן: עד חצי שנה.

<עירית ויסבלום: באותה מידה אפשר לעודד את מי שפג תוקף דרכונו בקיץ, שיגיע בחורף.

<עירית ויסבלום: זה לא בהלימה.

<עירית ויסבלום: אם אני מענישה את מי שתוקף דרכונו פג בחורף - - -

דוד ביטן: לא.

דוד ביטן: כאן אני מעניש את כולם.

דוד ביטן: כל מי שלא בא תוך חודש, קנס עד חצי שנה.

דוד ביטן: מעבר לחצי שנה, אין קנס.

דוד ביטן: אם הוא לא רוצה דרכון, שלא ייקח, אבל חצי שנה, עדיף, ואז הוא יבוא מהר לחדש את הדרכון.

דוד ביטן: אני בכלל לא חושב, עם כל הכבוד למשרד הפנים ולמשרדי ממשלה, שהתושבים צריכים לספק תשלום על כל שינוי שאתם עושים בכוח אדם.

דוד ביטן: מה זה הדבר הזה?

דוד ביטן: אתם כמשרד ממשלתי חייבים לתת שירות, אתם חייבים שהשירות יהיה מהיר, טוב ומצוין לתושבים שעל זה לא צריכים לשלם כסף כל הזמן.

<אורי שיינין: יש אפשרות אחרת לממן עוד מאתיים תקנים.

<אורי שיינין: יש אפשרות כזאת אבל אנחנו פחות מעדיפים אותה.

<אורי שיינין: אנחנו מעדיפים לבוא ולומר שאנחנו נשנה את מערכת התמריצים ונאפשר לאנשים לשלם פחות ולקבל בזמן יותר קצר.

<אורי שיינין: אם רוצים, אפשר להגדיל הכנסות ממסים בשישים מיליון שקלים.

רועי פולקמן: יש כאן מטרה התנהגותית שהיא הגיונית.

רועי פולקמן: לי ברור שלא הביאו בחשבון את השינוי לגבי הביומטרי.

רועי פולקמן: עובדה שאתם לא יודעים כמה אנשים חדשים ה\

רועי פולקמן: יגיעו ללשכות ב-2016 ו-2017.

רועי פולקמן: אתם לא יודעים כי אתה לא יודע כמה היום לא מגיעים.

רועי פולקמן: אין לך את הנתון הזה.

רועי פולקמן: אם זה עוד מאה אלף אנשים?

רועי פולקמן: יכול להיות שכל המספר מאה לא רלוונטי.

רועי פולקמן: מכיוון שאנחנו לא יודעים כמה היום לא מגיעים ללשכות, אין לכם את הנתון, ומחר, בשנת 2016 ואולי ב-2017 הם יהיו חייבים להגיע, יכול להיות שמחרתיים מצטרפים עוד מאה אלף אנשים – בערך, אני סתם מעריך – שלא חישבתם והם יגיעו ללשכות.

<אורי שיינין: אז הבעיה רק תוחרף.

רועי פולקמן: בוודאי, אבל אז אולי לא צריך מאה תקנים אלא אולי צריך 150 תקנים?

<אורי שיינין: יכול להיות.

רועי פולקמן: אבל אם אתם כבר באים עם רפורמה שמטרתה שיפור השירות ומחר כל מנגנון ההנפקה הולך להשתנות, תכינו אותו.

<אורי שיינין: אני אגיד את זה בצורה הכי פשוטה.

<אורי שיינין: אני לא חושב שיש משרד ממשלתי אחד שלא היה מוכן להתחלף אתם בתוספת התקנים.

<אורי שיינין: אין עוד משרד ממשלתי שקיבל תוספת כל כך משמעותית של תקנים.

רועי פולקמן: אני לא חושב שצריך להוסיף להם תקנים.

רועי פולקמן: אני רק אומר שיש כאן משהו שהוא לא צופה פני עתיד בשירות.

רועי פולקמן: ואז, מה יקרה?

רועי פולקמן: גם נאשר כאן הגדלות והורדות במחיר ונגלה בעוד שנה שהשירות על הפנים.

רועי פולקמן: למה הוא על הפנים?

רועי פולקמן: כי פתאום יגיעו עוד מאה אלף אנשים ללשכות והלשכות יקרסו.

רועי פולקמן: אז ישבנו כאן, ניהלנו דיון של שעתיים על שיפור השירות והשירות לא יהיה יותר טוב אלא הוא יהיה הרבה יותר גרוע.

רועי פולקמן: אני מרגיש שבאתם לכאן לא מוכנים.

<אורי שיינין: אני אגיד לגבי הביומטרי.

<אורי שיינין: לגבי הביומטרי תצטרך להתקבל החלטה בכנסת ומה שהכנסת תקבע במרץ, זה מה שיהיה.

<אורי שיינין: בכל אופן, ההיערכות שנעשית במשרד הפנים לגבי הסוגיה הזאת, היא היערכות שברור לכולם שהתהליך יהיה הדרגתי.

<אורי שיינין: זה לא שב-28 בפברואר אפשר יהיה להדפיס ביומטרי וב-1 במרץ זה יסתיים וכל האזרחים יצטרכו להגיע תוך חודש להחליף את הדרכון.

רועי פולקמן: מאותו רגע כל חידוש דרכון יצטרך להיות כזה.

<אורי שיינין: כנראה יהיה תהליך הדרגתי.

<אורי שיינין: אנחנו עדיין לא יודעים אם יהיה תהליך גיאוגרפי.

רועי פולקמן: בסדר, אבל זה יוסיף עשרות אלפי ביקורים ללשכות.

<אורי שיינין: אנחנו לא סתם באים לכאן.

רועי פולקמן: זאת בעיה שהיא לפתחנו.

רועי פולקמן: אני שמתי אותה אצלם אבל בגדול היא נכונה בהנחה שיאשרו את הביומטרי ואז צפויה הידרדרות דרמטית בשירות.

רועי פולקמן: לכן, אם לא נעשה משהו שהוא מוכוון שירות – אני שם בצד את הדיון לגבי נתב"ג שסיכמנו קצת להוזיל – תהיה הידרדרות.

רועי פולקמן: אם היום אתה עומד ארבע שעות בתור, אתה תעמוד בסוף 2016 שבע שעות או שמונה שעות כי עוד עשרות אלפי אנשים שהיום לא מגיעים, כן יצטרכו להגיע ללשכות.

רועי פולקמן: הם לא יודעים להגיד אפילו כמה נוספים יגיעו.

משה גפני: גם אתה לא יודע.

משה גפני: אם הם לא יודעים, גם אתה לא יודע.

רועי פולקמן: אבל אתה יודע בוודאות שמאותו רגע כל אדם שיצטרך חידוש דרכון, יצטרך להגיע ללשכה.

משה גפני: מתי זה הרגע הזה?

רועי פולקמן: מהרגע שתחליט.

רועי פולקמן: ממרץ או ממאי שנה הבאה.

משה גפני: ספק רב אם יחליטו.

ישראל אייכלר: לפי הביקורת הציבורית על הביומטרי, זה לא יהיה כל כך מהר.

<אלי לוי: עשינו תהליכים בלשכות על מנת להיערך לזה.

<אלי לוי: כלומר, הוצאנו החוצה שירותים מהלשכות.

<אלי לוי: למשל, כל האשרות של העובדים הזרים הסיעודיים שהיו נעשות בלשכות, העברנו את זה למקום אחר שם מטפלים בהם ואנשים כבר לא מגיעים ללשכות.

<אלי לוי: כלומר, הסטנו את העובדים בלשכות.

רועי פולקמן: אתה אומר שאיכשהו תהיו מוכנים.

<אלי לוי: אפשרנו יותר לעשות שירותים מרחוק לגבי כל מיני סוגי דברים.

משה גפני: רבותיי, יש בעיה אחת והיא שאתם כל הזמן אומרים שיש בעיה של כסף.

משה גפני: טוענים החברים שקודם כל צריך שירות.

משה גפני: צריך שהמשרד ייתן שירות.

משה גפני: אתם לא יכולים עכשיו להפחית בחורף ולהעלות באופן דרמטי בקיץ.

דוד ביטן: רוב האנשים באים בקיץ.

משה גפני: אנשים באים מתי שהם נוסעים.

רועי פולקמן: אבל המטרה כאן היא לא כסף.

משה גפני: המטרה היא כסף.

רועי פולקמן: לא.

רועי פולקמן: המטרה היא התנהגותית.

משה גפני: אני אגדיר את זה אחרת.

משה גפני: הייתה תביעה להפחית את האגרה בנתב"ג ואת זה הם עשו.

משה גפני: אנחנו ביקשנו כאן 700 שקלים ואני מודה לכם על כך.

משה גפני: זאת הייתה הפחתה שהיא נכונה והיא במקומה כי זה המחיר היה גבוה מדי וההפחתה היא סבירה ונורמלית.

משה גפני: 700 שקלים זה לא סכום גבוה וזה לא סכום נמוך.

משה גפני: מכאן ואילך התחילה רפורמה והרפורמה מחולקת לשני חלקים.

משה גפני: האחד, לעודד אנשים לבוא בחורף כי אז פחות אנשים באים ללשכות, וממילא להעלות את המחיר בקיץ כאשר אז באים יותר אנשים.

רועי פולקמן: באופן מקביל.

משה גפני: זאת המטרה הראשונה.

משה גפני: המטרה השנייה.

משה גפני: הרי היה אפשר לעשות את זה מאוד פשוט.

משה גפני: היה אפשר להפחית את החורף.

משה גפני: למה היא צריך להעלות בקיץ?

משה גפני: כי רוצים כסף כי אחרת יש בעיה פיסקלית.

משה גפני: זאת אומרת, יש כאן שתי בעיות אתן צריך להתמודד.

משה גפני: הבעיה הראשונה היא השירות, כמו שאתה אומר, שצריך קודם כל להרגיל את האנשים לבוא בזמן שאין הרבה אנשים והשלכות די ריקות, והדבר השני, לגרום לכך שתהיה קואורלציה בין המחירים.

דוד ביטן: שיעשו עד מחר עבודה ויביאו לוועדה.

משה גפני: הוועדה אומרת שההעלאה בקיץ היא גבוהה מאוד.

דוד ביטן: גם באינטרנט.

משה גפני: כן.

משה גפני: גם באינטרנט.

משה גפני: היא גבוהה.

משה גפני: אי אפשר להסכים לדבר הזה.

משה גפני: צריך למצוא איזשהו איזון.

משה גפני: בסופו של דבר אנשים באים ללשכות בקיץ.

משה גפני: למה באים ללשכות בקיץ?

משה גפני: מכיוון שעל פי רוב האנשים נוסעים בקיץ ואז הם מוציאים את התיק שלהם ואת המזוודה ומתברר שאין דרכון או שהוא לא בתוקף.

משה גפני: אז הם מגיעים ללשכה.

משה גפני: הם נוסעים בקיץ.

משה גפני: במציאות הזאת אם מישהו חושב שבעקבות ההעלאה אותה שאתם מציעים, כתוצאה מזה אנשים יבואו בחורף, הם לא יבואו בחורף.

משה גפני: אולי פה ושם אנשים מתוכננים שאכפת להם העניין יבואו.

משה גפני: הם יבואו בקיץ.

דוד ביטן: וישלמו את השישים שקלים והמשרד ירוויח.

משה גפני: בדיוק.

משה גפני: יש כאן מישהו בוועדה שנסע עם ילד קטן והוא הגיע לנתב"ג ולא היה לו דרכון.

משה גפני: לא חשוב, אני לא אגיד את שמו כי אז תהיה לו בעיה בפריימריס.

משה גפני: החלק הזה הוא חלק שצריך למצוא לו פתרון.

משה גפני: הוועדה כנראה לא תוכל לאשר העלאה כזאת בתקופת הקיץ.

משה גפני: אם אתם יכולים עכשיו להגיד לנו פתרון בעניין הזה, בסדר.

משה גפני: אתם הורדתם כאן עשרה שקלים בכל אחד מהפרמטרים.

<אלי לוי: יוצא שהעלינו בחמישים והורדנו בשבעים במשך החורף.

<אלי לוי: בקיץ העלינו בחמישים שקלים ובחורף הורדנו בשבעים שקלים.

משה גפני: בקיץ העליתם מ-280 ל-330 שקלים.

משה גפני: העליתם את המחיר בחמישים שקלים.

<אלי לוי: ובחורף הורדנו בשבעים שקלים.

<אלי לוי: 210 שקלים, זאת ההצעה החדשה.

משה גפני: אני אמרתי בתחילת הישיבה שמ-280 שקלים העליתם בקיץ ל-300 שקלים.

משה גפני: אני מדבר על אחרי הפשרה.

משה גפני: הורדתם בחורף מ-280 שקלים ל-210 שקלים.

משה גפני: נכון?

<אלי לוי: נכון.

משה גפני: לא מספיק.

משה גפני: האיזון הזה לא מספיק.

משה גפני: תשנו.

ישראל אייכלר: אולי תוכלו לבדוק את הדברים שאמר דוד ביטן?

משה גפני: רבותיי, אנחנו יכולים לאשר דבר כזה?

<אלי לוי: אין לנו סמכות.

משה גפני: אין לכם סמכות, אז זאת בעיה.

<אורי שיינין: כבוד היושב ראש, הצענו כאן הצעה.

<אורי שיינין: אני מזכיר שכל התכנית המאוד גדולה שעשינו צפויה לקצר את התור ב-22 דקות.

<אורי שיינין: יש תור ממוצע של 97 דקות בלשכות והתכנית הגדולה שדיברתי עליה, מקצרת את התור ב-22 דקות.

משה גפני: לא מתאים לי שמשרד האוצר מדבר על קיצור תור.

משה גפני: על קיצור התור ידבר משרד הפנים.

משה גפני: לא מתאים לי.

משה גפני: זה נראה לי לא רציני.

ישראל אייכלר: תעשה את זה ממוצע.

ישראל אייכלר: יש מקומות שמחכים הרבה זמן.

משה גפני: לא, לא מקובל עלי הדבר הזה ולא רק בנושא הזה אלא בכל הנושאים האלה.

משה גפני: משרד האוצר צריך להתווכח אתי מקצועית.

רועי פולקמן: יש לי שאלה גם לוועדה וגם לצוות המקצועי.

רועי פולקמן: יכול להיות שאת השינוי בתורים צריך לעשות, אתם אומרים שיש לכם סמסים, אתם אומרים שיש לכם פרסום, כי הרי מה אמרנו היא העלות האמיתית?

רועי פולקמן: זה לא התשלום אלא הזמן האדיר שאתה מבזבז.

רועי פולקמן: תעשו קמפיין.

רועי פולקמן: במקום לשנות את המחירים, תשאירו את המחירים ותעשו קמפיין שאומר לאנשים שאם הם מגיעים בחודשים האלה והאלה, תצטרך לחכות עשרים דקות, ואם אתה מגיע בחודשי הקיץ, תחכה בתור ארבע שעות.

רועי פולקמן: תשלחו סמס עם תזכורת.

רועי פולקמן: תעשו את זה בהסברה ולא בכסף.

<אלי לוי: אנחנו מתכוונים לעשות גם את זה.

<אלי לוי: דרך אגב, לפני שנים עשינו פרסומת ברדיו שאמרה תבואו בחורף כי זה עולה פחות, שלמו באינטרנט, אבל זה לא כל כך הצליח.

<אלי לוי: לא הייתה הצלחה כבירה אבל אנחנו נעשה את זה שוב.

רועי פולקמן: אדם בא ביולי-אוגוסט, הוא יודע שהנזק שלו הוא לא בתשלום אלא הוא מחכה חמש שעות בתור.

רועי פולקמן: זה עונש.

משה גפני: אני שואל אתכם את מה ששאלתי קודם.

משה גפני: אפשר בקיץ להעלות מ-280 ל-300 שקלים ובחורף להוריד מ-195 ל-190?

רועי פולקמן: אז כבר תשאיר את המחיר.

רועי פולקמן: זה כמו להיות עם רגל אחת במים רותחים והשנייה במים קרים ולהגיד שהממוצע הוא מצוין.

רועי פולקמן: אין משמעות לזה.

רועי פולקמן: אין משמעות לעשות פער של עשרים-שלושים שקלים כי המטרה כאן היא התנהגותית.

משה גפני: אז מה לעשות?

רועי פולקמן: או שמשאירים את המחיר.

משה גפני: אבל שיעשו את ההפחתה של נתב"ג.

רועי פולקמן: תהיה הפחתה של נתב"ג.

רועי פולקמן: יהיה מחיר אחיד למעט הוזלה באינטרנט.

משה גפני: אנחנו לא יוצאים מזה.

משה גפני: הישיבה הזאת אורכת יותר מדי זמן.

<אורי שיינין: אם אנחנו משאירים את האפשרות להוציא באינטרנט ב-280 שקלים, זה אומר שמי שרוצה בקיץ להוציא דרכון, עדיין יש לו אפשרות לעשות באותו מחיר.

משה גפני: הוא הולך ללשכה.

משה גפני: אני מכיר את האנשים כאן.

משה גפני: אתם לא כל כך מכירים אותם כי אתם נמצאים במשרדים אבל אני מסתובב בפריימריס.

משה גפני: אנשים הולכים ללשכות.

רועי פולקמן: יש אצלכם פריימריס?

משה גפני: אני צריך להגיד אמת?

משה גפני: תאמין לי שאצלנו הפריימריס יותר גדולים מאשר אצלכם.

משה גפני: אצלכם החלטה של איש אחד ואצלנו החלטה של מועצת גדולי התורה.

משה גפני: אני מציע שנאשר את ההפחתה בנתב"ג שאותה צריך לעשות.

משה גפני: אני מציע שתבדקו עוד הפעם את העניין הזה.

משה גפני: אנחנו נמשיך לדון בעניין הזה.

משה גפני: תמצאו את הפתרון.

משה גפני: אי אפשר לתת העלאה כזאת גדולה במשך הקיץ בלשכות.

משה גפני: אי אפשר.

משה גפני: אם אנחנו מסתכלים על אזרחי מדינת ישראל, הם באים ללשכות בקיץ.

משה גפני: זאת המציאות שאתם משרד הפנים חיים אתה.

משה גפני: אתם רוצים לשנות וגם אנחנו רוצים לשנות.

משה גפני: האם אנחנו עושים את זה באמצעות העלאה כזאת משמעותית?

משה גפני: אני לא חושב שנכון שנעשה את זה.

משה גפני: תחפשו פתרון ונמשיך את הדיון.

<אורי שיינין: אני רק אבהיר.

<אורי שיינין: יש החלטת ממשלה והיא בתוקף ועל פיה אנחנו פועלים.

<אורי שיינין: אנחנו כמובן לא יכולים לאשר חלק מהדברים ואת השאר לא.

<אורי שיינין: אני אומר שוב, אני מפציר בחברי הוועדה - - -

משה גפני: הסברת לנו שיש החלטת ממשלה.

משה גפני: אני רוצה להגיד לך שהיו כאן הרבה פעמים דיונים בעקבות החלטת ממשלה אבל הייתה הסכמה בין המציעים.

משה גפני: אנחנו יכולים להישאר בטיעון הפורמלי שהייתה החלטת ממשלה.

משה גפני: אני מכיר את זה.

משה גפני: אגב, אני גם מכיר את הממשלה ואני גם מכיר את ההחלטה.

משה גפני: אפשר להגיד שאנחנו מאשרים את זה אבל לכו לבדוק ותחזרו.

רועי פולקמן: מה עם הבעיה של הדחיפות?

רועי פולקמן: למה אנחנו בלחץ לאשר את זה?

משה גפני: אין שר.

<אלי לוי: ראשית, נסיבות פוליטיות אבל אני אדבר מהנסיבות המקצועיות.

<אלי לוי: אם אנחנו לא נאשר את זה עכשיו, זה אומר שכל מי שאנחנו רוצים להביא מהקיץ לחורף, אין לנו איך לעשות את זה.

רועי פולקמן: אבל אם זה עוד שבוע או שבועיים, מה זה משנה?

רועי פולקמן: זה לא שקורה משהו שמשתנה בשבוע-שבועיים הקרובים.

משה גפני: אני מציע לאשר את ההפחתה בנתב"ג.

משה גפני: ההפחתה בנתב"ג היא פרי דיון שהתקיים עם המשרד וההפחתה היא נכונה.

משה גפני: ההפחתה לא יוצרת בעיה פיסקלית גדולה כי אנחנו מדברים רק על נתב"ג ולא מדברים על הלשכות ולא מדברים על תוספת כוח אדם.

משה גפני: משרד הפנים ומשרד האוצר צריכים לגלות רצון טוב כלפי הוועדה.

משה גפני: הוועדה ביקשה את זה, סיכמה את זה ואתם באתם עם אישור.

משה גפני: אנחנו לא הולכים לשום מקום.

משה גפני: אם תהיה החלטת ממשלה או אם תבוא הקואליציה ותגיד כזה ראה וקדש, אנחנו בסופו של דבר נצטרך לפתור את הבעיה.

משה גפני: אנחנו מבקשים שהפתרון יהיה בהסכמה.

משה גפני: אני מציע שאנחנו נאשר את ההפחתה בנתב"ג ובעוד שבועיים נתכנס ונראה גם מי יהיה השר שיתמנה.

משה גפני: אין לך סמכות, אני יודע.

<אורי שיינין: זה לא רק שאין סמכות.

<אורי שיינין: אתה מפרק את התקנות ואתה לוקח רק את החלק הפיסקלי שעולה שמונה מיליון שקלים ומשאיר אותנו עם החלק שהוא יותר קשה להבאה.

<אורי שיינין: אנחנו לא רק פורמלית לא יכולים להסכים לזה אלא גם מהותית אנחנו לא יכולים להסכים.

משה גפני: אין לכם שמונה מיליון שקלים.

<אורי שיינין: מה זה אין לנו שמונה מיליון שקלים?

<אורי שיינין: תקציב המדינה נסגר.

משה גפני: אפשר היה להשאיר איזה פרומיל בצד.

ישראל אייכלר: עצם העובדה שגובים 1,100 שקלים בנתב"ג, זה שוד.

ישראל אייכלר: שני שרים הבינו את זה.

ישראל אייכלר: כבר גדעון סער התחייב להוריד את המחיר וסילבן שלום התחייב לכך.

ישראל אייכלר: אתם לא עושים טובה לאזרחים.

ישראל אייכלר: זה שוד.

רועי פולקמן: גפני, תבקש התחייבות רגולטורית.

רועי פולקמן: הוועדה במשך חודש לא גובה יותר כסף.

מיקי לוי: אתה הולך לישון?

מיקי לוי: כי מ-13:55 יש לך עוד מאה מיליון שקלים על השולחן, העברות, ולפני 45 דקות שניים וחצי מיליארד.

משה גפני: כן.

משה גפני: דיבר אתי שר הביטחון.

<עירית ויסבלום: אם אפשר להגיב לדברים, כי קשה לי לשמוע את ההגדרה שהאגרה בנתב"ג היא שוד.

<עירית ויסבלום: האגרה הזאת אושדרה על ידי כל הגורמים.

ישראל אייכלר: כל הגורמים שודדים.

ישראל אייכלר: מה זה אי אפשר להגיד?

ישראל אייכלר: אני אומר.

משה גפני: לא.

משה גפני: לא.

ישראל אייכלר: כשליח ציבור מותר לי להגיד את זה ולזעוק את זה.

משה גפני: אבל לא היא אשמה.

ישראל אייכלר: היא לא יכולה להגיד שהיא לא יכולה לשמוע.

רועי פולקמן: זאת לא אשמתכם, ואת צודקת.

<עירית ויסבלום: היה תהליך משפטי, הייתה תביעה בבית משפט והתובעים שם גולגלו מכל המדרגות.

ישראל אייכלר: גם השופטים שודדים.

רועי פולקמן: עדיין לא צריך להגיד דברים כאלה.

ישראל אייכלר: אני יכול להגיד.

ישראל אייכלר: תבחן אותי מה עוד אני יכול להגיד.

משה גפני: אני רוצה לסכם את הדיון.

משה גפני: עירית, שום דבר שהוא בהחלטה, אתם לא נושאים באחריות אלא מקבלי האחריות נושאים בהחלטות.

משה גפני: אתם צריכים ליישם את ההחלטות.

משה גפני: הייתה הסכמה - עוד מהזמן שאני הייתי יושב ראש הוועדה בקדנציה הקודמת – עם משרד הפנים כאשר היו כמה שרים שבנתב"ג לא יגבו 1,110 שקלים או 1,200 שקלים אלא יגבו 700 שקלים.

<עירית ויסבלום: זאת הייתה בקשה של הוועדה ואנחנו באים עם תכנית.

משה גפני: אני הרי לא הולך להגיד משהו אחר ממה שהיה.

משה גפני: הסכימו כולם שגביית הסכום הזה של האגרה בנתב"ג, היא לא סבירה באופן קיצוני.

משה גפני: היה סיכום שיורידו את התשלום ל-700 שקלים כאשר אתם באים עכשיו עם תכנית והתכנית הזאת אומרת שבסופו של דבר נכנס כסף ממקומות אחרים כדי לאזן בנושא התקציבי.

משה גפני: האיזון הזה הוא איזון שלדעתנו לא נכון מכיוון שההעלאה בקיץ בלשכות, שם מתרכזים רוב הפונים לקבל דרכון, היא גבוהה מדי.

משה גפני: אני מבקש, היות ויש הסכמה לגבי ההפחתה, להוריד את התשלום ל-700 שקלים בנתב"ג ועל כל הדברים האחרים להביא בתוך שבועיים תקנות אחרות.

<אורי שיינין: אנחנו צריכים טכנית להגיע לוועדת אגרות ולאשר את זה.

<אורי שיינין: לכן אי אפשר לעשות זאת עכשיו.

משה גפני: ותבואו עם תכנית.

<אורי שיינין: אי אפשר לאשר רק חלק מהתקנות.

משה גפני: הבנתי.

<אורי שיינין: שנית, אני שוב אומר שהמהלך הזה קיבל את הסכמת האוצר רק מהסיבה שהוא היה מאוזן פיסקלית.

<אורי שיינין: הוא גם לא מאוזן לחלוטין כמו שכבוד היושב ראש יודע ואנחנו יוצאים כאן בהפסד קטן אבל לצאת ולהגדיל את זה לשמונה מיליון שקלים, אנחנו לא יודעים.

משה גפני: סדר.

משה גפני: את המקרים ההומניטריים אתם כן יודעים לעשות?

<אורי שיינין: אנחנו נשקול.

<אורי שיינין: אנחנו לא מכירים.

<עירית ויסבלום: יש היום פטור.

<עירית ויסבלום: יש תקנה שכבר תקנו אותה לפני זמן מה.

<עירית ויסבלום: יש את הסמכות לתת פטור במקרים שאדוני ציין.

משה גפני: מתי אתם יכולים לבוא עם תכנית לפי רוח הדברים כאן?

משה גפני: כמה זמן?

<אורי שיינין: אני מעריך שנצטרך לקיים דין ודברים עם כבוד היושב ראש.

<אורי שיינין: למעשה תוך שבוע.

משה גפני: אתם שמעתם את החברים.

מיקי לוי: לכו לראש אגף התקציבים.

משה גפני: כן.

משה גפני: תגידו שזה מה שאנחנו מבקשים.

ישראל אייכלר: הלילה חתמתם על תשעה וחצי מיליארד שקלים תוספות.

משה גפני: זה לא הם.

משה גפני: מה אתה רוצה מהם?

ישראל אייכלר: לא הם.

ישראל אייכלר: הם, הממשלה.

משה גפני: הממשלה זה אתה.

ישראל אייכלר: אני לא נגד זה אבל תראה מה הם מצאו כאן.

משה גפני: חברי הוועדה, אנחנו מיצינו או שאתם רוצים עוד להגיד משהו בנושא?

רועי פולקמן: לא.

רועי פולקמן: היה מאוד נחמד.

משה גפני: רבותיי, אני מבקש שתקיימו דיון אצלכם.

משה גפני: שמעתם את רוח הדברים.

משה גפני: אני מאוד מבקש.

משה גפני: הדבר הזה לא יוכל להישאר.

משה גפני: 1,200 שקלים בנתב"ג, לא יישאר.

משה גפני: זה לא יכול להיות.

משה גפני: אף אחד לא יכול להסכים לדבר הזה וצריך למצוא פתרון עם רפורמה שונה מאשר הבאתם.

משה גפני: תודה רבה.

משה גפני: הישיבה נעולה.